ભાવનગર જિલ્લાનાં સણોસરા પંથકમાં તબીબી વ્યવસાય સાથે સંકળાયેલ પ્રતિષ્ઠિત તબીબને વોટ્સએપનાં માધ્યમથી પ્રિતી ઉર્ફે પુજા નામની સ્ત્રીએ સંપર્ક કરી તેઓ સાથે મિત્રતા કેળવી લીધેલ.ત્યાર બાદ ગઇ તા.૦૪/૦૨/૨૦૧૮નાં રોજ તે તબીબ પોતાનાં અંગત કામ કાજ અર્થે પાલીતાણા જતાં તેઓને ફોન પર પાલીતાણા પોતાની બહેનપણીનાં ઘરે લઇ જઇ બે માળનાં મકાનમાં ઉપરનાં રૂમનો દરવાજો ખુલ્લો રાખી શેટી પલંગ પર બેસાડી વાતો ચીતો કરાવી તબીબ સાથે શારિરીક સુખનો આનંદ માણવાની આજીજી કરી પોતાનાં તમામ વસ્ત્રો કાઢી નાંખી તે તબીબ પાસે પણ પોતાનાં તમામ વસ્ત્રો ઉતરાવતાં અગાઉ કરેલ આયોજન મુજબનાં ત્રણ માણસો (૧) ભગવાનભાઇ નાકાભાઇ આલ રહે.કુંભણ તા.પાલીતાણા જી.ભાવનગર (૨) રઘાભાઇ નાનુભાઇ આલ રહે.હણોલ તા.પાલીતાણા જી.ભાવનગર (૩) પ્રિતી ઉર્ફે પુજાનાં દિયર તરીકે ઓળખ આપનાર માણસ રૂમમાં આવી જઇ તબીબ તથા પ્રિતી ઉર્ફે પુજા નામની સ્ત્રીનાં નગ્ન હાલતમાં મોબાઇલમાં વિડીયો રેકોર્ડીંગ કરી તે તબીબને માર મારી વિડીયો રેકોર્ડીંગ સોશ્યલ મીડીયામાં પ્રદર્શીત કરી સમાજમાં બદનામ કરવા માટે, જાનથી મારી નાંખવાની અને બળાત્કારનાં ગુન્હામાં ફીટ કરાવી દેવાની ધમકીઓ આપી પ્રથમ રૂ.૨૦ લાખની માંગણી કરી છેલ્લે રૂ.૧૧.૫૦ લાખમાં પતાવટ કરી રૂપિયા તા.૦૮/૦૨/૨૦૧૮નાં રોજ પહોંચતા કરવાનો વાયદો કરતાં તબીબને મુકત કરવામાં આવેલ.